Tässä Jerusalem uutiset ja Pekka Sartola.
Hyvää vuoden viimeistä lauantai-iltaa. Uutisaiheitamme tänään;
Israelin parlamentissa jatkuvat useat eri lainvalmistelut, -
jotta Netanyahun johtama uusi hallitus voitaisiin muodostaa virallisesti -
ennen määräaikaansa, joka päättyy tammikuun 2. päivänä.
Uuden hallituksen muodostumista ja toimintaa tukevien -
Israelin peruslain muutosten odotettiin valmistuvan jo viikon alkupuolella, -
kun tulevan pääministerin koalitio vei eteenpäin -
hallituskumppaniensa vaatimaa lainsäädäntöä -
ennen uuden hallituksen vannomista.
Peruslait ovat Israelin perustuslakia lähinnä olevia rakenteita, -
niiden asema on merkittävä mutta hauras, -
sillä pelkästään Knessetin jäsenten yksinkertainen enemmistö -
voi tehdä niihin muutoksia.
Kaksi koalitioon kuuluvaa, tulevaa ministeriä on vaatinut mekanismia, -
jonka avulla kaksi suurta lakiesitystä muutetaan yhdeksi kokonaisuudeksi, -
joka antaisi ääriuskonnollisille sekä äärioikeistolaisille -
hyvin merkittävän aseman tulevan hallituksen toiminnassa.
Kristillisen joulun vietto Israelissa on sujunut pääasiassa rauhallisesti -
huolimatta väentungoksista kristittyjen pyhillä paikoilla -
Jerusalemissa, Betlehemissä ja Nasaretissa.
Näin siitäkin huolimatta, -
että Palestiinan itsehallinnon uskonnolliset johtajat ovat jo pitkään -
esitelleet Jeesus Kristuksen palestiinalaisena vapaustaistelijana, -
eikä maailman Vapahtajana.
Viimeisin uutinen tällä joulun kaappaamisen alueella oli, -
että palestiinalaisten kirkkohallitus oli julkaissut kutsun -
paikallisille ja ulkomaalaisille kristityille tulla Ramallahiin, -
itsehallinnon päämajaan ja profeetta Isan, -
siis Jeesuksen syntymäkaupunkiin juhlistamaan kristittyjen joulujuhlaa.
Monet palestiinalaiset kristityt vastustivat tätä päätöstä, -
koska heidän mielestään Palestiinan johto on kaapannut kristittyjen juhlan.
Eräskin liikemies Betlehemistä sanoi, -
että hän itse on syntynyt Betlehemissä samoin kuin Jeesus -
eikä Ramallahissa.
"Tämä tilaisuus Ramallahissa on loukkaus Betlehemille -
ja kaikille kristityille maailmassa.
Jumala lupasi Sanassaan, että Messias on syntyvä Betlehemissä, -
mikä toteutuikin kirjaimellisesti Jeesuksessa."
Chilen presidentti Gabriel Boric -
ilmoitti palestiinalaisten joulujuhlissa Santiagossa viime keskiviikkona, -
että hänen maansa avaa suurlähetystön Ramallahiin.
Chilellä on jo diplomaattinen edustusto Ramallahissa, -
mutta ei täyttä suurlähetystöä.
"Emme voi unohtaa yhteisöä, joka kärsii laittomasta miehityksestä, -
yhteisöä, joka tekee vastarintaa -
ja näkee, että heidän oikeuksiaan ja ihmisarvoaan loukataan joka päivä -
ja että tämä on täysin perusteltua, se on sanottava kaikin puolin."
Presidentti Boric sanoi paikallisten tiedotusvälineiden mukaan.
Suurlähetystöt ovat virallisten valtioiden edustustoja -
toisissa virallisissa, YK:n tunnustamissa valtioissa, -
Palestiina ei ole YK:n Turvallisuusneuvoston -
ja sen jälkeisen yleiskokouksen virallisesti tunnustama valtio, -
vaikka sillä on tarkkailijajäsenen status kummassakin.
Presidentti Boricin Israel vastaisuutta kuvaa hyvin se, -
että viime syyskuussa hän kieltäytyi ottamasta vastaan -
Israelin suurlähettilään, Gil Artzyelin, valtakirjoja kahden viikon ajan -
protestina Israelin armeijan terrorismin vastaisille toimille -
ja operaatioille Länsirannalla.
Vasta noin seitsemän viikkoa vaalivoiton jälkeen -
ja tunti sen jälkeen, kun Likud-johtaja ilmoitti muodostaneensa hallituksen, -
Venäjän presidentti Vladimir Putin soitti Jerusalemiin -
onnitellakseen Benjamin Netanjahua vaalivoiton ja -
uuden hallituksen muodostamisen johdosta.
Vastauksessaan Israelin tuleva pääministeri toivoi, -
että Ukrainan sota päättyisi pian, ja esitti toivomuksen maailman päättäjille
estää Irania hankkimasta ydinaseita.
Venäjän ulkoministeriön tiedotteen mukaan -
on olemassa molemminpuolinen luottamus, -
että Venäjän ja Israelin suhteet kehittyvät asteittain ja -
yhteydet eri tasoilla jatkuvat edelleen, kerrottiin Venäjän ulkoministeriöstä.
Vaikka Venäjä on osoittanut turhautumista Israelille, -
koska nyt eroava hallitus on ilmaissut myötätuntonsa Ukrainalle -
meneillään olevan sodan yhteydessä, -
Putin saattaa olla optimistinen Netanjahun paluun suhteen.
Aiemmin joulukuussa Moskovan kaupunginhallituksen -
virallinen valtuuskunta vieraili Israelissa.
Vierailu tuskin olisi tapahtunut ilman vihreää valoa Putinin taholta, -
etenkin sen jälkeen, kun selvisi, -
että Netanyahu on palaamassa vallan kahvaan Israelissa.
Tämä oli ensimmäinen Netanjahun ja Putinin välinen -
tunnustettu keskustelu marraskuun vaalien jälkeen.
Muut merkittävät maailmanjohtajat ovat keskustelleet Netanjahun kanssa
äänestyksen jälkeisinä päivinä.
Netanjahun toimiston mukaan -
hän ja Putin puhuivat myös Iranin ydinohjelmasta, -
joka on pudonnut kansainvälisen agendan kärjestä -
Ukrainan sodan, korkean energian hintojen ja -
Iranin mielenosoitusten dominoidessa uutisotsikoita.
Lisäksi Wienin neuvottelut on keskeytetty kuukausiksi, -
ehkä jopa lopullisesti, -
sillä mahdollisuudet sopimukseen näyttävät yhä pienemmiltä, -
koska USA:n presidentti Joe Biden sanoi eräässä puheessaan, -
että sopimus Iranin kanssa on kuollut.
Puheessaan Putinin kanssa, Netanyahu korosti, -
että Israel on päättänyt estää Teherania saamasta ydinaseita -
ja estämään sitä juurruttamasta joukkojaan Israelin pohjoisrajan yli -
Syyrian puolelle, jossa Moskovalla on paljon vaikutusvaltaa -
ja sotilaallista läsnäoloa.
Israelilaisen Kan-medialähteen mukaan -
Netanyahu on suostunut luopumaan merkittävästä määräysvallasta -
Länsirannan siirtokuntien rakentamisen hyväksymisprosessissa,
ja on siirtänyt osan määräysvaltaa äärioikeistojohtajan -
Bezalel Smotrichin Uskonnollinen sionismi -puolueelle.
Osana Likud-puolueen ja uskonnolli- sen sionismin välillä tehtyä sopimusta
pääministerin hyväksyntä vaaditaan vain -
suunnitteluprosessin alkuvaiheessa, -
kun hallitus päättää hankkeiden laajuudesta ja sijainnista.
Siviilihallinnon korkean suunnittelun alakomitea -
on se puolustusministeriön elin, -
joka antaa luvan siirtokuntien rakentamiseen.
Vielä prosessin jokaisessa vaiheessa tarvitaan pääministerin hyväksyntä -
ennen kuin maan jakamista voidaan tehdä.
Pääministerin hyväksynnän tarve kussakin vaiheessa -
on mahdollistanut aiempien hallitusten aikeiden -
jäädyttämisen tai lykkäämisen. Siirtokuntaprojektit ovat olleet -
erityisen kiistanalaisia kansainväliselle vastareaktiolle.
Uskonnollista sionismi puoluetta johtava Bezalel Smotrich, -
joka on itsekin Kedumimin siirtokunnan asukas, -
on pitkään kannattanut massiivista siirtokuntien laajentamista -
ja suurten Länsirannan osien liittämistä Israelin valtioon, -
myöntämättä yhtäläisiä oikeuksia palestiinalaisille näillä alueilla.
Yhdysvaltain Israelin suurlähettiläs Tom Nides varoitti, -
että Joe Bidenin hallinto torjuisi kaikki tällaiset liitosyritykset, -
sillä ne estäisivät Bidenin tukeman kahden valtion mallin etenemisen.
Hän totesi myös, että Israel tuskin lähtee tälle linjalle.
Israel ja Saudi-Arabia ovat hiljalleen lämmittämässä suhteitaan -
kohti mahdollista molemminpuolista diplomaattista tunnustamista.
Tämän huomioiden, myös Israelin tulevan hallituksen -
äärioikeistolaiset kumppanit ovat sopineet, -
etteivät ne estä tulevan pääministerin Benjamin Netanjahun pyrkimyksiä -
päästä normalisointisopimukseen Saudi-Arabian kanssa, -
kertoivat Israelin medialähteet.
Tällainen sopimus on ollut yksi Netanjahun suurimmista tavoitteista -
sen jälkeen, kun hän allekirjoitti historialliset Abraham-sopimukset -
Bahrainin ja Yhdistyneiden arabiemiirikuntien kanssa -
hieman yli kaksi vuotta sitten, kuten hän on todennut usein sen jälkeen.
Vaikka Marokko ja Sudan ovat liittyneet sopimuksiin myöhemmin, -
Saudi-Arabia on ollut virallisesti vastahakoinen, -
vaikka Saudit ovat ylläpitäneet salaisia siteitä Jerusalemiin.
Israelin mediakanava 12:sta mukaan Netanjahu oli lentänyt salaa Riadiin -
tapaamaan maan kruununprinssi Mohammad bin Salmania.
Tapaamisessa bin Salmanin kerrottiin vaatineen, -
että kahden valtion ratkaisu, -
tai sen eteneminen Israelin ja palestiinalaisten välillä -
oli vaatimus normalisointisopimukselle.
Maltillisena sunni-islamilaisena Persianlahden arabivaltiona tunnettu -
Omanin sulttaanikunta on myös tekemässä lakialoitetta, -
joka mahdollistaisi suhteiden muodostamisen Israelin kanssa.
Tällä saattaa olla yhteyttä Saudi-Arabian, vielä epävirallisen -
suhteiden mahdollisen muodostumisen Israelin kanssa.
Omanin kohdalla asia liittyy lakialoitteeseen.
Maan lakia säätävä elin Shura Council on kutsuttu koolle harkitsemaan -
sen lain muuttamista, joka velvoittaa Omania boikotoimaan -
kaikkia israelilaisia yhteisöjä ja yksilöitä.
Raportti tuli Omanin arabiankieliseltä WAF-uutistoimistolta.
Sen mukaan Shura Councilin kokous oli määrä pitää vielä tällä viikolla.
Omanilla ja Israelilla ei ole virallisia diplomaattisuhteita, -
vaikka on arvioitu, että maa liittyy seuraavaksi -
Abrahamin sopimuksiin Israelin kanssa.
Näin vuoden viimeiset Jerusalem uutiset.
Muistahan rukoilla rauhaa tuolle kaupungille, maalle ja koko Lähi-itään,
nyt erityisesti myös Ukrainan kansalle.
Uutistoimitus kiittää katsojia ja tukijoita kuluneesta vuodesta -
ja toivottaa Hyvää ja Onnellista tulevaa vuotta 2023.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7